b'\n_START_ARTICLE_\nAappo I. Piippo\n_START_PARAGRAPH_\nAappo Ilmari Piippo (6. kes\xc3\xa4kuuta 1950 Vierem\xc3\xa4 \xe2\x80\x93 6. helmikuuta 2011 Helsinki) oli suomalainen toimittaja ja sanoittaja.\n_START_SECTION_\nTausta\n_START_PARAGRAPH_\nPiippo toimi vuosina 1964\xe2\x80\x931979 viisi vuotta merimiehen\xc3\xa4 sek\xc3\xa4 hitsaajana, ahtaajana ja toimittajana Ruotsissa.\n_START_SECTION_\nUra\n_START_PARAGRAPH_\nJo Ruotsissa Piippo julkaisi kaksi runokokoelmaa. Palattuaan Suomeen h\xc3\xa4n teki yhteisty\xc3\xb6t\xc3\xa4 muun muassa Toivo K\xc3\xa4rjen kanssa 1980-luvun alussa. H\xc3\xa4n teki tekstit K\xc3\xa4rjen laulun\xc3\xa4ytelmiin Sitkee mets\xc3\xa4n el\xc3\xa4in ja H\xc3\xa4\xc3\xa4t._NEWLINE_Piippo k\xc3\xa4\xc3\xa4nsi kirjallisuutta ruotsista suomeksi, muun muassa Dan Anderssonin ja Nils Ferlinin tuotantoa._NEWLINE_Jo 1900-luvulla Piipon levytetty sanoitustuotanto k\xc3\xa4sitti ainakin 578 laulua. H\xc3\xa4n teki yhteisty\xc3\xb6t\xc3\xa4 useiden suomalaisen viihdemusiikin eturivin s\xc3\xa4velt\xc3\xa4jien kanssa ja mm. julkaisi kokoelman 90-luvun iskelmi\xc3\xa4 Erik Lindstr\xc3\xb6min s\xc3\xa4velt\xc3\xa4m\xc3\xa4\xc3\xa4n musiikkiin. H\xc3\xa4nen laulujaan levyttiv\xc3\xa4t muun muassa Finlanders, Eino Gr\xc3\xb6n, Oiva Kaltiokumpu, Eija Kantola, Heidi Kyr\xc3\xb6, Sauli Lehtonen, Eero Magga, Esa Niemitalo, Teuvo Oinas, Esa Pakarinen, Solistiyhtye Suomi, Lasse Hoikka ja Souvarit, Reijo Taipale, Jukka Raitanen, laulu- ja soitinyhtye Neilikka ja Kari Tapio. Juha Vainion viimeisell\xc3\xa4 \xc3\xa4\xc3\xa4nitteell\xc3\xa4 Viiskymppisen viisut Aappo I. Piippo oli ainoa vierailija laulullaan Viimeiset merimiehet. Tehdess\xc3\xa4\xc3\xa4n sanoituksia Kikalle ja Nylon Beatille Piippo k\xc3\xa4ytti salanime\xc3\xa4 Kristiina Syd\xc3\xa4nmaa.'